[Използване на FastCGI + OPcache](/bg/kb/view/izpolzvane_na_fastcgi_opcache "Използване на FastCGI + OPcache")

 * Технологията FastCGI се поддържа от определени VPS планове. Ако не сте сигурни дали Вашият план поддържа FastCGI, обърнете се към отдела за техническа поддръжка, за да получите повече информация.
Важно: На почти всички споделени хостинг сървъри и всички VPS планове поддържаме технологията FPM, която работи по-добре от FastCGI и може да се пусне изключително лесно от Контролния панел. Има повече информация за това в статията Поддържани версии на PHP.
За да пуснете успешно FastCGI+OPcache, в следващите инструкциите, задължително заменете:



USERNAME с реалното потребителско име на Вашия хостинг акаунт (можете да намерите своето потребителско име в горния ляв ъгъл на Вашия хостинг Контролен панел)

 
FastCGI е начин за ускоряване на достъпа до често посещавани страници на сайта. FastCGI работи по такъв начин, че един процес обработва множество заявки преди да бъде спрян. Това премахва нуждата от стартиране на нов PHP процес при всяка нова заявка към сайта, което намалява времето за изпълнение. Освен това FastCGI позволява на OPcache да работи - този механизъм кешира предварително компилирания от приложенията байткод, като по този начин PHP не трябва отново и отново да компилира байткод за едни и същи PHP приложения. FastCGI+OPcache е най-бързото решение за обработка на множество заявки и подобряване на общата производителност на сайта.
За акаунти, които поддържат FastCGI, можете да пуснете тази технология за Вашия главен уебсайт www.domain.com с три прости стъпки:
Стъпка 1) 
Създайте файл /home/USERNAME/www/www/.ht-fcgi-php-wrapper и добавете в него следния код:
#!/bin/bash# memory limit in kbytesulimit -v 573440# do not lower this limit or you may start getting sporadic 500 server errorsexport PHP\_FCGI\_MAX\_REQUESTS=10000# disable PHP child process managementexport PHP\_FCGI\_CHILDREN=0exec /usr/local/bin/php74.cgi -c /home/USERNAME/php.ini
В тази първа стъпка е важно да се отбележи, че изборът на PHP версията, която приложението Ви ще ползва, се прави като се посочи пътят до CGI скрипта (например php74.cgi). Това се прави в последния ред от кода, споменат по-горе.
Можете да избирате от следните PHP версии, според предпочитаната от Вас:
PHP 7.4 (препоръчана):
exec /usr/local/bin/php74.cgi -c /home/USERNAME/php.ini
PHP 7.3:
exec /usr/local/bin/php73.cgi -c /home/USERNAME/php.ini
PHP 7.2:
exec /usr/local/bin/php7.cgi -c /home/USERNAME/php.ini
PHP 7.1:
exec /usr/local/bin/php71.cgi -c /home/USERNAME/php.ini
PHP 5.6:
exec /usr/local/bin/php56.cgi -c /home/USERNAME/php.ini
PHP 5.3 (остаряла):
exec /usr/local/bin/php53.cgi -c /home/USERNAME/php.ini
 
Стъпка 2)
Създайте /home/USERNAME/www/www/.htaccess и добавете в него следния код, или добавете кода към съществуващия .htaccess файл:
&lt;IfModule mod\_fcgid.c&gt;&lt;FilesMatch "\.php$"&gt;AddHandler fcgid-script .phpFcgidWrapper /home/USERNAME/www/www/.ht-fcgi-php-wrapper .php&lt;/FilesMatch&gt;&lt;/IfModule&gt;
В стъпки 1 и 2, убедете се, че сте заместили правилно USERNAME с потребителското име на Вашия хостинг акаунт, което можете да намерите в горния ляв ъгъл на Контролния панел. Също проверете своя .htaccess файл за други AddHandler директиви и ги закоментирайте/изтрийте.
Стъпка 3)
Включете OPcache като добавите следния код в глобалния php.ini файл, ползвайки секцията PHP настройки в Контролния панел на Вашия хостинг акаунт.
;Enabling OPcache[opcache]zend\_extension = opcache.soopcache.enable = 1opcache.memory\_consumption = 128opcache.max\_accelerated\_files = 10000opcache.revalidate\_freq = 60
 
Ако искате да включите FastCGI за поддомейн (example.domain.com), трябва да създадете файла /home/USERNAME/www/example/.ht-fcgi-php-wrapper и да създадете или редактирате файла /home/USERNAME/www/example/.htaccess. Пътят до .ht-fcgi-php-wrapper, указан в .htaccess файла, също трябва да бъде поправен.
Ако срещнете трудности с FastCGI, можете да се свържете с отдела за техническа поддръжка и да получите помощ.
 